Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 7. apríla 2009

Materiál číslo: 343/2009

K bodu:  Návrh opatrení k zvýšeniu výnosu dane vyberanej za vyhradené parkovanie – Návrh Všeobecne záväzného nariadenia mestskej časti Bratislava-Petržalka, ktorým sa mení a dopĺňa Všeobecne záväzné nariadenie mestskej časti Bratislava-Petržalka č. 5/2004 o miestnych daniach v znení VZN č. 1/2005,
č. 1/2007, č. 2/2007, č. 2/2008, č. 3/2008 __________________________________

Predkladá:					Návrh uznesenia:

Michal Radosa	 v prílohe
poslanec, člen MR				

					

				
Spracoval:
Michal Radosa
poslanec MZ

Návrh uznesenia

Miestne zastupiteľstvo mestskej časti Bratislava-Petržalka
 
1. s ch v a ľ u j e  uznesením 

zmenu Zásad pre vydávanie povolenia k vyhradeniu parkovacieho miesta podľa predloženého návthu. 

2. u z n á š a   sa  

na Všeobecne záväznom nariadení mestskej časti Bratislava-Petržalka, ktorým sa mení a dopĺňa Všeobecne záväzné nariadenie mestskej časti Bratislava-Petržalka č. 5/2004 o miestnych daniach v znení VZN č. 1/2005, č. 1/2007, č. 2/2007, č. 2/2008, č. 3/2008 

Návrh opatrení 
k zvýšeniu výnosu dane vyberanej za vyhradené parkovanie.
			     V našej mestskej časti je v súčasnosti pre vyhradené parkovanie určených približne 1600 - 1700 parkovacích miest. Dokonca roka 2008 bolo vydaných 158 povolení a z tohoto počtu bolo zrušených na žiadosť daňovníka 19 povolení. 

	     Z uvedeného je možné usúdiť, že výsledky systému vyhradeného parkovania a predovšetkým s tým súvisiaci výnos z príslušnej miestnej dane za zaujatie verejného priestranstva  (v časti za trvalé parkovanie)  nenaplnil pôvodné očakávania.

      Podľa môjho názoru je súčasný stav spôsobený:
-	jednorazovou splatnosťou dane, ktorej celková výška je pri vozidlách do 3,5 t dnes 18.250 za 365 dní,
-	obmedzením počtu potenciálnych daňovníkov, 
-	výškou dane,  ktorá presahuje možnosti  a ochotu väčšieho počtu potenciálnych daňovníkov, 
(vzhľadom ku skutočnosti, že zníženie dane nenašlo v minulosti podporu zastupiteľstva a zníženie dane v priebehu kalendárneho roka by mohlo spôsobiť problémy s daňovníkmi, ktorí daň v súčasnej výške uhradili, nenavrhujem zníženie dane).  

     Zvýšenie výnosu z miestnej dane vyberanej za trvalé parkovanie je možné dosiahnuť úpravou všeobecne záväzného nariadenia o miestnych daniach a Zásad pre vydávanie povolenia k vyhradeniu parkovacieho miesta, konkrétne navrhujem nasledovné opatrenia:

1) zmena VZN - rozloženie dane do viacerých splátok. Navrhujem 4 splátky dane do 15. dňa v 1 mesiaci kalendárneho štvrťroka pre vozidlá do 3,5 tony bez taxislužby.
Tento postup je v súlade s aktuálnym znením § 36 zákona o miestnych daniach č.582/2004 Z.z. Viac ako štyri splátky by mohli výrazne a neefektívne zvýšiť náročnosť kontroly úhrady dane a neúmerne by zvýšili riziko nedoplatkov na dani. Splátka dane by pri vozidlách do 3,5 tony s výnimkou taxislužby bola vo výške 4.562,50 Sk (154,44 €)  za celý čerpaný štvrťrok. 

2) zmena zásad - umožniť aby mohlo byť parkovacie miesto vyhradené aj v prospech osoby s trvalým pobytom na území Petržalky užívajúcej tzv. služobný automobil, či už ide o člena orgánov právnickej osoby alebo jej zamestnanca, pri zachovaní zásady max.1 vyhradeného parkovacieho státia pre 1 byt.   

Opatrenia k bodu 1) sú premietnuté do návrhu na úpravu VZN o miestnych daniach, ktoré je prílohou tohto  materiálu.

Zmena vyplývajúca z bodu 2) je nasledovná:   

Zásady pre vydávanie povolenia k vyhradeniu parkovacieho miesta sa v časti 2. Spoločné zásady bod 2.1 menia nasledovne (zmena je vyznačená zhrubnutým písmom):   

2.1 Povolenie k vyhradeniu jedného parkovacieho miesta na dobu 2 roky je možné vydať len pre jeden byt, jedno osobné motorové vozidlo, ktorého vlastník alebo držiteľ, jeho štatutárny zástupca, člen jeho  kontrolných orgánov,  zamestnanec majú trvalý pobyt alebo sídlo v mestskej časti Bratislava-Petržalka v lokalite, v ktorej vyhradené parkovisko žiada: 
-	pre fyzickú osobu, pre fyzickú osobu s oprávnením na podnikanie a právnickú osobu,
-	pre držiteľa preukazu ZŤP, ZŤP-S s osobitným označením vozidla alebo osobe, ktorá žije v spoločnej domácnosti s osobou vlastniacou preukaz ZŤP, ZŤP-S s osobitným označením vozidla a ktorá má trvalý pobyt na adrese držiteľa takéhoto preukazu.

V časti 3 Postup sa do bodu 6.( Postup právnickej osoby) medzi základné podmienky,ktoré musí právnická osoba  spĺňať, dopĺňa písmeno f):

f)	jeho zamestnanec,člen štatutárneho alebo kontrolného orgánu má trvalý pobyt  v mestskej časti Bratislava-Petržalka v lokalite, v ktorej vyhradené parkovisko žiada: 

Navrhujem  aby miestne zastupiteľstvo schválilo vyššieuvedenú zmenu uznesením.  

V Bratislave 18.03.2009

Michal Radosa, poslanec 
miestneho zastupiteľstva m. č. Bratislava-Petržalka